TÁJÉKOZTATÓ

a talajterhelési díjfizetési kötelezettségről szóló bevalláshoz

A környezetterhelési díjról szóló módosított 2003. évi LXXXIX. számú törvény alapján 2004. július 1-től talajterhelési díjat kell fizetniük azoknak, akiknek bár rendelkezésükre áll a közcsatorna, arra nem kötnek rá.

A kibocsátók 2004. évben a hivatkozott törvény alapján megállapított talajterhelési díj 20 %-át, 2005. évben 20 %-át, 2006. évben 50 %-át, 2007. évben 75 %-át, 2008. évben 90 %-át, 2009. évtől 100 %-át kötelesek megfizetni.

A talajterhelési díj megfizetésére, bevallására, az ehhez kapcsolódó jogkövetkezményekre az adózás rendjéről szóló 2017. évi CL. számú törvény rendelkezéseit kell alkalmazni.

Az I.-II.-III pontok a díjfizető és a díjfizetéssel érintett ingatlan azonosító adatait tartalmazza.

IV. pont: Talajterhelési díj számítása:

Az 1. ponthoz a 2022. évben felhasznált /vízmérő órával mért/ ivóvíz mennyiségét kell beírni.

A 2. pontban a szennyvízelszállításra feljogosított szervezet által igazoltan elszállított szennyvíz mennyiségét kell beírni. /Az elszállításról szóló számlát csatolni kell a bevalláshoz!/

A 3. pontban Celldömölk Város Önkormányzata Képviselő-testületének módosított 15/2015. /XI.12./ rendelete alapján díjmentességet vehetnek igénybe

* azok a kibocsátók, akiknél a központi csatornára való rákötés műszakilag nem megoldható.

A 4. pont a talajterhelési díj alapját tartalmazza. A 2022. évben felhasznált vízmennyiségből ki kell vonni az elszállított szennyvíz m3-ét.

Az 5. pont a talajterhelési díj mértékét tartalmazza, mely 1.200 Ft, valamint a területérzékenységi szorzó /Celldömölkön 1,5/ szorzatát foglalja magában.

A 7. pont a számított talajterhelési díjat tartalmazza. A talajterhelési díj alapját szorozni kell a díj mértékével, 1.800 Ft-tal.

**A befizetést Celldömölk Város Önkormányzata 10404711-4956514853-53561136 számú Talajterhelési díj beszedési számla javára kell teljesíteni.**

**A díjfizetési kötelezettségről évente, a tárgyévet követő március 31-ig bevallást kell benyújtani az önkormányzati adóhatósághoz.**

**A díj befizetésének határideje szintén az adóévet követő év március 31.**

A bevallás elmulasztása, vagy késedelmes teljesítése esetén az adóhatóság mulasztási bírságot szabhat ki.